U Butmiru nepomirljivi stavovi zvaničnika oko budućnosti BiH
Razgovori u Butmiru nastavljaju se u sredu, mada je njihov ishod doveden u pitanje sveukupnim nezadovoljstvom zainteresovanih strana.
Sastankom su kopredsedavali švedski ministar spoljnih poslova, Karl Bilt i američki zamenik državnog sekretara, Džejms Stajnberg, koji su početkom oktobra započeli razgovore sa bosanskim liderima u naporu da otklone zastoj koji bi mogao da destabilizuje političku situaciju u zemlji i regionu. Predstavnici političkih stranaka u BiH preuzeli su u ponedeljak dokumenta za uspostavljanje funkcionalnijih institucija na državnom nivou, da bi BiH mogla da napreduje ka evro-atlantskim integracijama. Suština predloga SAD i EU su ustavne promene kojima bi trebalo da se poveća broj poslanika u Parlamentu BiH, da se bira predsednik države i dva potpredsednika, smanje neka ovlašćenja Predsedništva, a povećaju ovlašćenja Saveta ministara BiH. Bosanskohercegovački politički lideri uglavnom nisu izrazili zadovoljstvo predlozima medjunarodnih predstavnika. Premijer Republike Srpske i lider SNSD-a, Milorad Dodik i lider HDZ BiH Dragan Čović, saopštili su da je predlog predstavnika EU i SAD o reformama u BiH - neprihvatljiv. Po završetku današnjeg sastanka, predsednik stranke za BiH, Haris Silajdžić, koji je takođe izrazio nezadovoljstvo dokumentom, rekao je da je potrebno poštovanje Dejtonskog sporazuma. izjavio je Silajdžić za agenciju Rojters. Za to vreme, građani Sarajeva protestovali su ispred baze u Butmiru u kojoj se održavaju razgovori. rekao je član udruženja "Gradjanska akcija" Dario Bilić. Razgovori u Butmiru nastaviće se u sredu, mada je njihov ishod doveden u pitanje sveukupnim nezadovoljstvom zainteresovanih strana.